દૂધવાડકરે જણાવ્યું હતું કે શહેરની ગગનચૂંબી ઇમારતોના ફ્લેટ્સમાં હવા-ઉજાસ માટે મોટી બારીઓ હોય છે પરંતુ તેની બહારની તરફ લોખંડની મજબૂત ગ્રિલ હોય છે. આગ સહિતની દુર્ઘટનાઓ વખતે કટોકટીના સમયે રાહત અને બચાવકાર્ય માટે ફાયર બ્રિગેડ સરળતાથી આવી ગ્રિલ ખોલી કે તોડી શકતું નથી, તેમાં સમય વેડફાય અને જાન-માલની વધુ નુકસાની થતી હોવાનું કેટલીક ઘટનાઓમાં જણાયું છે. જો ગગનચૂંબી ઇમારતોમાં અૉપનેબલ વિન્ડો ગ્રિલ્સ બેસાડવામાં આવે તો આવી દુર્ઘટના વખતે ફાયર બ્રિગેડ સરળતાથી તેને ખોલીને તત્કાળ રાહત અને બચાવકાર્ય શરૂ કરી શકે, જેથી જાન-માલની હાનિ ટાળી શકાય છે.